# Προτάσεις για την οργανωτική ανασυγκρότηση του ΣΥΡΙΖΑ- ΠΣ.

## Α. Προτάσεις – τροποποιήσεις επί του Νέου καταστατικού του ΣΥΡΙΖΑ ΠΣ.

1. **Προτείνεται η τροποποίηση στην παράγραφο 12** του προοιμίου του Νέου Καταστατικού της φράσης {…Επιδιώκει να καταστεί οργανισμός ~~ικανός να καταλύει~~ ~~την απελευθέρωση~~ [μετασχηματισμού] του λανθάνοντος κοινωνικού δυναμικού…}
2. **Προτείνεται να αντικατασταθεί η παρ. 1 του άρθρου 1** από την παρ. { 1.Ο τίτλος του κόμματος είναι **«Προοδευτική Αριστερά»}**
3. **Προτείνεται να αντικατασταθεί η παρ. 2 του άρθρου 1** από την παρ. { 2. Έμβλημα του κόμματος είναι οι λέξεις **«Προοδευτική Αριστερά»** γραμμένες με κόκκινο χρώμα}
4. **Προτείνεται να αντικατασταθεί η παρ. 3 του άρθρου *2*** *από την παρ. { 3.Η Προοδευτική Αριστερά επιδιώκει στην καθημερινή ζωή να αμφισβητεί τους στερεότυπους ρόλους των [δύο] φύλων. }*
5. **Προτείνεται η τροποποίηση της παραγράφου 2 του άρθρου 4** { 2.Η αίτηση γνωστοποιείται στο Συντονιστικό της οικείας Οργάνωσης Μελών εντός δεκαπέντε ημερών ~~και θεωρείται ότι έχει γίνει αυτοδικαίως δεκτή και το μέλος έχει ενταχθεί από~~ ~~την ημέρα υποβολής της~~. Το συντονιστικό ενημερώνει άμεσα τα μέλη της οικείας Ο.Μ. σχετικά με την αίτηση ένταξης. }
6. **Προτείνεται η τροποποίηση της παραγράφου 3 του άρθρου 4** { Εντός δεκαπέντε ημερών από τη γνωστοποίηση της αίτησης στο Συντονιστικό, κάθε μέλος της οργάνωσης Μελών έχει δικαίωμα να προσφύγει κατά ένταξης [σε πρώτο βαθμό στην αντίστοιχη Νομαρχιακή Επιτροπή και σε τελικό βαθμό] στην Επιτροπή Δεοντολογίας, η οποία αποφαίνεται εντός ~~ενός (1) μήνα~~ 15 ημερών από την υποβολή της προσφυγής.}
7. Όσον αφορά το **άρθρο 11 παρ.9** του Καταστατικού, απαιτείται απαρτία 50+1% επί των ενεργών μελών της Οργάνωσης Μελών στις Συνελεύσεις της. Θεωρούμε ότι θα πρέπει να υπάρχει μια ειδική πρόνοια σε περίπτωση που δεν πραγματοποιηθεί η παραπάνω απαρτία μελών στην πρώτη Συνέλευση. Θα πρέπει να έχουμε με μειωμένη συμμετοχή επί των παρόντων, νομιμοποίηση των αποφάσεων της δεύτερης Συνέλευσης που θα επακολουθήσει. Επίσης αφού δημιουργηθεί το μητρώο φίλων είναι ωφέλιμο να ελεγχθούν τα ανενεργά μέλη για περισσότερο από ένα χρόνο και να μετεγγραφούν στο συγκεκριμένο μητρώο φίλων. Έτσι και οι απαρτίες των οργανώσεων θα είναι προσεγγίσιμες με αποτέλεσμα την εύρυθμη και καταστατική λειτουργία τους.

### Προτείνεται Προσθήκη στην παρ.9 του Άρθρο 11 :

{9….[Αν δεν καταστεί εφικτή η παραπάνω απαρτία επιτρέπεται η επαναληπτική πραγματοποίηση της Συνέλευσης, αυτοστιγμεί, επί των παρευρισκομένων.]}

1. ***Προτείνεται η τροποποίηση της παραγράφου 4 του άρθρου 13*** *{4. Κάθε μέλος της Νομαρχιακής μπορεί να εκλεγεί για μέχρι ~~τρεις~~ [δύο] διαδοχικές θητείες.}*
2. **Προτείνεται η προσθήκη μιας επιπλέον παραγράφου στο άρθρο 13** { [5.Η Νομαρχιακή Επιτροπή μετά από αίτημα της πλειοψηφίας των Ο.Μ. του Νομού δύναται να εγκρίνει δια απολύτου πλειοψηφίας πολιτικές θέσεις του κόμματος.]}
3. ***Προτείνεται η τροποποίηση της παραγράφου 13 του άρθρου 16*** *{* ~~Για όλα τα~~ ~~σημαντικά ζητήματα της πολιτικής του ΣΥΡΙΖΑ-ΠΣ γίνεται συζήτηση και λαμβάνονται~~ ~~αποφάσεις από τα μέλη του Κόμματος. Η Κεντρική Επιτροπή, με εισηγήσεις της, τα~~ ~~θέτει στις ΟΜ, οι οποίες τα συζητούν στις συνελεύσεις τους και αποφασίζουν με~~ ~~ψηφοφορία.~~ *[Για όλα τα σημαντικά ζητήματα της πολιτικής του κόμματος, η Κ.Ε., με εισηγήσεις της, τα θέτει στα συντονιστικά των Ο.Μ., οι οποίες τα συζητούν στις συνελεύσεις τους και αποφασίζουν με απαρτίες πλειοψηφικά. Αν δεν καταστεί δυνατό να ληφθούν αποφάσεις θετικές από την πλειοψηφία των Ο.Μ. τότε η Ίδια διαδικασία έγκρισης επαναλαμβάνεται από την πλειοψηφία των Νομαρχιακών επιτροπών. Οι δυο παράλληλες διαδικασίες θα πρέπει να έχουν ολοκληρωθεί εντός επτά ημερών από την κοινοποίηση του αιτήματος έγκρισης από την Κ.Ε.] }*
4. Το **Άρθρο 18 παρ. 7, 8 και 11** του Καταστατικού, κατά την άποψή μου, έρχεται σε αντίθεση με το βασικό άρθρο 5 παρ. 11, σύμφωνα με το οποίο κάθε μέλος του κόμματος έχει δικαίωμα να συμμετέχει στη διαμόρφωση της πολιτικής άποψης των θέσεων και της στρατηγικής και τακτικής του ΣΥΡΙΖΑ ΠΣ. Η διαμόρφωση της πολιτικής του κόμματος από τις Ο.Μ. θα πρέπει να διαπνέει όλο το κείμενο του καταστατικού και να διασφαλίζεται το αμφίδρομο της επεξεργασίας των πολιτικών θέσεων με τελική έγκριση από αυτές.

#### Προτείνεται η τροποποίηση των παρ. 7, 8, 11 του Άρθρο 18 :

*{7. Οι επεξεργασίες των Τμημάτων και των Επιτροπών καθίστανται πολιτική του ΣΥΡΙΖΑ μετά την έγκρισή τους από την ΚΕ, ~~ή από την ΠΓ,~~ [και από την πλειοψηφία των Ο.Μ.], αν υπάρχει ανάγκη άμεσης τοποθέτησης του κόμματος.*

*8. Η Κεντρική Επιτροπή έχει την υποχρέωση να εξασφαλίζει την αλληλοενημέρωση και το συντονισμό των Τμημάτων, καθώς και το συντονισμό των Τμημάτων με τις αντίστοιχες κλαδικές [και εδαφικές] οργανώσεις, τα αντίστοιχα δευτεροβάθμια όργανα και τα ομοιοπαγγελματικά και ομοιοεπιστημονικά δίκτυα του κόμματος και τις Επιτροπές Ελέγχου Κοινοβουλευτικού Έργου…*

*……………………………………………………………………………………….*

*11. Θεματικές επιτροπές μπορεί να συγκροτούνται επίσης με απόφαση της οικείας ΝΕ ή ΠΣΕ σε νομαρχιακό και περιφερειακό επίπεδο, ακολουθώντας τη δομή των Τμημάτων. Οι επεξεργασίες τους τίθενται σε γνώση των κεντρικών Τμημάτων και Επιτροπών και αξιοποιούνται για τη διαμόρφωση των θέσεών τους.[Τα τελικά κείμενα εγκρίνονται από τις Οικίες Ν.Ε.ή ΠΣΕ] }*

1. **Προτείνεται η τροποποίηση του άρθρου 19 Επιτροπή Δεοντολογίας.** Τα θέματα Δεοντολογίας θα λύνονται σύμφωνα με τους κανόνες Δεοντολογίας από τις

Νομαρχιακές Επιτροπές Πρωτοβάθμια. Σε περίπτωση μη επίλυσης η υπόθεση θα οδηγείται στην Επιτροπή Δεοντολογίας. προς τελική και αμετάκλητη απόφαση.

### Προτείνεται Προσθήκη στην παρ.3 του Άρθρο 19 :

**{ …**Ειδικά για τις κυρώσεις της αναστολής και της διαγραφής απαιτείται πριν την λήψη απόφασης, γνώμη του ανώτατου οργάνου (ΟΜ, ΝΕ ΚΕ) στο οποίο συμμετέχει ο ελεγχόμενος. [Οι Νομαρχιακές επιτροπές κρίνουν σύμφωνα με τους κανόνες δεοντολογίας πρωτοβάθμια και αποστέλλουν προς έλεγχο νομιμότητας στην επιτροπή δεοντολογίας. Για τις κυρώσεις της αναστολής και της διαγραφής τον τελευταίο λόγο έχει η επιτροπή δεοντολογίας].}

1. Όσον αφορά την **παρ.6 του άρθρο 26 - Διαβουλεύσεις** του Καταστατικού, παρατηρούμε τα εξής : **Είναι απαραίτητη η έγκριση του τελικού κειμένου από τις Ο.Μ.** Προτείνουμε ανοιχτή κομματική διαβούλευση τόσο για το καταστατικό όσο και για τις πολιτικές θέσεις του κόμματος. Στον isyriza.gr είναι εφικτό να είναι αναρτημένο τόσο το καταστατικό όσο και οι πολιτικές θέσεις με δυνατότητα προτάσεων τροποποίησης κατ’ άρθρο από το κάθε μέλος που συμμετέχει στη διαβούλευση. Η επεξεργασία για τα τελικά κείμενα θα γίνεται από εφαρμογές τεχνητής νοημοσύνης στην κατεύθυνση των πλειοψηφουσών προτάσεων τροποποίησης. Τα τελικά κείμενα θα εγκρίνονται απ’ την πλειοψηφία των ενεργών μελών του κόμματος με ψηφιακή ψηφοφορία.

#### Προτείνεται τροποποίηση τηςπαρ.6 Άρθρο 26:

*{…6. ~~Τις τελικές αποφάσεις επί των συγκεκριμένων πολιτικών ζητημάτων παίρνουν τα~~ ~~κατά περίπτωση αρμόδια κομματικά όργανα, συνεκτιμώντας τα αποτελέσματα της~~ ~~διαβούλευσης των μελών~~. [Τα τελικά κείμενα της διαβούλευσης εγκρίνονται από τις Ο.Μ. κατά πλειοψηφία σε περίπτωση τοπικού πολιτικού ζητήματος ή αν πρόκειται για εθνικό πολιτικό ζήτημα από την πλειοψηφία των Ο.Μ. πανελλαδικά.] Προς το σκοπό αυτό, ο/η Γραμματέας της ΚΕ ή ο/η Συντονιστής/τρια του αντίστοιχου οργάνου (ΠΣΕ, ΝΕ) υποβάλει αναλυτική έκθεση διαβούλευσης που παρουσιάζει συνοπτικά τις απόψεις που εκφράστηκαν.}*

1. Όσον αφορά το **άρθρου 30 παρ. 2** του Νέου καταστατικού παρατηρούμε τα εξής: Θεωρούμε ότι η ισάριθμη αντιπροσώπευση των φύλων αποτελεί ζητούμενο. Ο τρόπος που πραγματώνεται, μέσα δηλαδή από κανονιστικές διατάξεις, μετατρέπει τις συντρόφισσες σε μια ειδική κατηγορία μελών υπό προστασία, καθώς τις ασυλοποιεί μέσα σ’ ένα προστατευμένο περιβάλλον, χάνοντας ακόμα και τον αυτοσεβασμό τους απέναντι στους συντρόφους τους που εκλέχτηκαν αξιοκρατικά μέσα από τις διαδικασίες. Η αναφορά για κενές θέσεις σε όργανα, σε περίπτωση που δεν επιτυγχάνεται η ποσόστωση είναι κατά την άποψή μας αυτοκαταστροφική. **Προτείνεται η τροποποίηση της παρ.2 του Άρθρο 30**

*{…*~~Εξαίρεση αποτελούν τα Συντονιστικά των ΟΜ και των ΝΕ με κάτω από επτά (7)~~

~~μέλη, όπου επιτρέπεται οι θέσεις να μην μείνουν κενές.~~ [*Εξαίρεση αποτελούν τα Συντονιστικά των ΟΜ και οι ΝΕ με κάτω από επτά (7) και 15 μέλη αντίστοιχα, όπου επιτρέπεται οι θέσεις να μην μείνουν κενές*.] Η ισάριθμη αντιπροσώπευση των φύλων δεν αφορά στη σταυροδοσία κατά την εκλογή των οργάνων.*}*

### Προτείνεται η τροποποίηση της παραγράφου 3 του άρθρου 37

*{* Τα στελέχη που κατέχουν *[και κατείχαν]* κυβερνητική θέση ή αξίωμα (μέλος Υπουργικού Συμβουλίου, Υφυπουργός, Γενικός/ή ή Ειδικός/ή Γραμματέας, εκτελεστικό μέλος ΔΣ Δημόσιου Οργανισμού, ΔΕΚΟ, ΝΠΔΔ, ΝΠΙΔ της γενικής

κυβέρνησης ή άλλου νομικού προσώπου του δημοσίου, μέλος Διεθνούς Οργανισμού ή Ανεξάρτητης Αρχής), καθώς και οι βουλευτές/τριες και ευρωβουλευτές/τριες δεν μπορεί να υπερβαίνουν αθροιστικά το 30% των μελών της ΚΕ, των ΝΕ, της ΠΓ και των Συντονιστικών των ΝΕ. *}*

### Προτείνεται η τροποποίηση της παραγράφου 4 του άρθρου 39:

{4.Δεν μπορούν να είναι υποψήφιοι/ες βουλευτές/τριες ή ευρωβουλευτές/τριες όσοι/όσες έχουν διατελέσει βουλευτές/τριες ή ευρωβουλευτές/τριες επί [δύο] ~~τρεις~~ διαδοχικές περιόδους, ~~στις οποίες δεν συνυπολογίζονται βουλευτικές περίοδοι µε~~ ~~διάρκεια μικρότερη των 2/3 της πλήρους διάρκειας της βουλευτικής περιόδου, δηλαδή~~ ~~των τριάντα δύο (32) μηνών~~ [και σωρευτικά όχι πάνω από οκτώ (8) χρόνια ή 48 μήνες] αρχής γενομένης από το ιδρυτικό συνέδριο του ΣΥΡΙΖΑ. Από το κώλυμα εξαιρείται ο/η Πρόεδρος του κόμματος ή οι διατελέσαντες/σασες πρωθυπουργοί.}

1. **Προτείνεται τη θεσμοθέτηση ενός υπέρ οργάνου «μόνιμων συνέδρων» ως μέλη του διαρκούς Συνεδρίου** με εξάμηνη περιοδική κυλιόμενη σύνθεση με κλήρωση, από μέλη των Συντονιστικών Επιτροπών των Ο.Μ. όλης της χώρας και τακτικό πρόγραμμα, προεδρεύοντος του Γραμματέα του κόμματος. Το εκλογικό μέτρο αντιπροσώπευσης να είναι 1/50 επί των ενεργών μελών κάθε Οργάνωσης. Η επαφή με τον Γραμματέα είναι κρίσιμη και μπορεί να δώσει ώθηση στις δράσεις του κόμματος αλλά και να μεταφερθούν στον Γραμματέα χωρίς ωραιοποιήσεις και φίλτρα τα οργανωτικά προβλήματα που υπάρχουν και πρακτικές προτάσεις αντιμετώπισής τους. Σε αυτό το όργανο θα πρέπει να δοθούν εγκριτικές εξουσίες με τηλεψηφοφορίες.

### Προτείνεται η ψηφιακή διασύνδεση όλων των Οργανώσεων σε μια διαδικτυακή πλατφόρμα τηλεδιασκέψεων, isyriza.gr με άμεση διασύνδεση τους με όλα τα επίπεδα του κόμματος, τομεακές, think tanks, βιβλιοθήκες κτλ. Στο πλαίσιο του άρθρου 26.

#### προτάσεις :

* 1. *Κάθε μέλος του κόμματος να έχει το κομματικό του email του τύπου [όνομα επίθετο(ΟΜ που ανήκει)@gmail.com]. Κάθε ΟΜ να έχει τον δικό της λογαριασμό του τύπου [**syriza.omlitochorou@gmail.com**].*
	2. *Η δημιουργία μιας ενιαίας διαδικτυακής πλατφόρμας μέσα στην οποία θα διενεργούνται όλες οι Συνελεύσεις των οργάνων του κόμματος είναι απαραίτητη. Το κάθε μέλος θα μπορεί να συμμετέχει ζωντανά και διαδικτυακά αλληλεπιδρώντας στη διαδικασία λήψης αποφάσεων σε όλα τα επίπεδα.*
	3. *Η έκδοση κάρτας μέλους από όλα τα ενεργά στελέχη είναι επιβεβλημένη.*
	4. *Η εκκαθάριση των λιστών είναι επιβεβλημένη.*
	5. Προτείνεται επίσης η διενέργεια ψηφιακών σεμιναρίων επιμόρφωσης όλων των μελών μας με το νέο ψηφιακό περιβάλλον*.*

## Β. Προτάσεις επί των στρατηγικών προτεραιοτήτων οργάνωσης του ΣΥΡΙΖΑ ΠΣ.

1. Σ’ αυτό που θα πρέπει να δοθεί προτεραιότητα είναι στην προσπάθεια αρχικώς τα στελέχη να συντονιστούν και να μάθουν να λειτουργούν σε ένα απλοποιημένο πλαίσιο κανόνων, παράγοντας και εγκρίνοντας πολιτικές θέσεις σε ένα ψηφιακό αμφίδρομο οικοσύστημα δημοκρατίας. Με ξεκάθαρες θέσεις ευθύνης, λογοδοσία και αξιοκρατία.
2. Προτείνεται ανοιχτή κομματική διαβούλευση τόσο για το καταστατικό όσο και για τις πολιτικές θέσεις του κόμματος. Στον isyriza.gr είναι εφικτό να είναι αναρτημένο τόσο το καταστατικό όσο και οι πολιτικές θέσεις με δυνατότητα προτάσεων τροποποίησης κατ’ άρθρο από το κάθε μέλος που συμμετέχει στη διαβούλευση. Η επεξεργασία για τα τελικά κείμενα θα γίνεται από εφαρμογές τεχνητής νοημοσύνης στην κατεύθυνση των πλειοψηφουσών προτάσεων τροποποίησης. Τα τελικά κείμενα θα εγκρίνονται απ’ την πλειοψηφία των ενεργών μελών του κόμματος με ψηφιακή ψηφοφορία.
3. Από ένα γρήγορο υπολογισμό τα στελέχη που θα πλαισιώσουν 68 Ν.Ε. και 700 Ο.Μ. είναι περίπου 4.000. Το στρατηγικό στοίχημα είναι να συνεργαστούν αρχικά αυτές οι

4.000 στελεχών μεταξύ τους προς την κατεύθυνση επίλυσης και ανάδειξης κοινωνικών προβλημάτων αλλά και του οράματος μας για το αύριο.

1. Από αυτό τον στόχο θα κριθεί αν καταφέρουμε να νοικοκυρέψουμε το σπίτι μας. Ένα νοικοκυρεμένο σπίτι θα δείξει το δρόμο σε χιλιάδες ψηφοφόρους να ενεργοποιηθούν ως μέλη.
2. Πάντα ο ΣΥΡΙΖΑ ΠΣ υπερτερούσε σε ποιοτικές παραμέτρους και όχι σε ποσοτικές.
3. Εξάλλου από την κομματική διεύρυνση μάλλον οδηγηθήκαμε στα αντίθετα από τα αναμενόμενα αποτελέσματα. Κάθε φορά που διευρυνόμασταν κομματικά τα εκλογικά μας ποσοστά συρρικνωνόταν.
4. Το αφήγημα της διεύρυνσης του κόμματος με ποσοτικά χαρακτηριστικά είναι λανθασμένη στρατηγική και έχει πλέον αποδειχθεί.
5. Η στρατηγική μας θα πρέπει να τροχοδρομήσει πάνω σε δύο άξονες:

α. Ξεκάθαρους κανόνες λειτουργίας του κόμματος με ανάθεση αρμοδιοτήτων και λογοδοσία.

β. Να γνωρίσουμε τον εαυτό μας και μιλάω καταρχήν για τα 4.000 στελέχη.

1. Αν λειτουργήσουμε κομματικά μεταξύ μας βοηθώντας όλο το κόμμα στο πρόβλημα κάθε ενός στελέχους τότε θα παγιωθεί μια κουλτούρα αληθινής συντροφικότητας. Τα αποτελέσματα απλώς θα επιβεβαιώσουν την αλλαγή.

**σ. Μαλλιάρας Αθανάσιος**

**Νομαρχιακός σύμβουλος Πιερίας ΣΥΡΙΖΑ - ΠΣ**